29.6.2007 Den Europæiske Unions Tidende L 169/63 KOMMISSIONEN KOMMISSIONENS AFGØRELSE af 21. juni 2007 om Europa-Kommissionens deltagelse i Det Internationale Forum for Biobrændsel (2007/446/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, og ud fra følgende betragtninger: (1) — Det Europæiske Fællesskab har som mål i energisektoren sat øget forsyningssikkerhed og opnåelse af bæredygtig energiproduktion og -anvendelse, herunder mindskelse af drivhusgasemissioner fra dets energianvendelse, og Det Europæiske Fællesskabs biobrændselspolitik forfølger disse to mål. (2) — I forbindelse med Kommissionens internationale samar- bejde med internationale partnere deltager den aktivt i energidrøftelser og andre former for samarbejde om energispørgsmål. (3) — Brasilien tog initiativet til Det Internationale Forum for Biobrændsel for at fremme det internationale marked for bæredygtige biobrændsler og udveksle erfaringer og opbygge tættere samarbejde om standarder og koder for at fremme samhandlen med biobrændsler såvel som udbygge forskningssamarbejdet. Det Internationale Forum for Biobrændsel vil i første omgang bestå af 6 deltagere (regeringerne i Brasilien, USA, Indien, Kina og Sydafrika og Europa-Kommissionen). (4) — Brasiliens præsident opfordrede i et brev af 10. juli 2006 til Kommissionens formand José Manuel  Barroso Kommissionen til at deltage i Det Internationale Forum for Biobrændsel. (5) > Kommissionen vil gennem sin deltagelse bedre være i stand til at koordinere relevante aktiviteter, herunder forskning, med dem fra andre industrilande og udvik- lingslande. (6) — Det Internationale Forum for Biobrændsel gennemfører ikke selv projekter og kræver ingen finansielle bidrag til fælles budgetter — TRUFFET FØLGENDE AFGØRELSE: Artikel 1 Kommissionen for De Europæiske Fællesskaber (i det følgende »Kommissionen«) deltager som medlem i Det Internationale Forum for Biobrændsel. Artikel 2 Kommissæren med ansvar for energi, eller dennes udpegede repræsentant, bemyndiges til på Kommissionens vegne at under- skrive erklæringen om Det Internationale Forum for Biobrændsel og repræsentere Kommissionen i forberedelserne hertil. Udfærdiget i Bruxelles, den 21. juni 2007. På Kommissionens vegne Andris PIEBALGS Medlem af Kommissionen